สวัสดีค่ะ ตกขาวเปลี่ยนสีเป็นสีขาวออกเหลือง ๆ อะคะ มีอาการคันเล็กน้อยเท่านั้น เคยเป็นอยู่ครั้งหนึ่งแล้วไปพบแพทย์ได้ยามากินกับสอดทั้งหมด14วันค่ะประมาน7เดือนมาแล้ว แต่ครั้งนี้กลับมาเป็นซ้ำ เลยซื้อยามาสอดเองแบบ1 เม็ด1 ครั้ง ยังไม่ขึ้น อยากจะถามคุณว่า สามารถซื้อมาสอดซ้ำได้มั้ยคะ
สวัสดีค่ะ อาการมีตกขาวเป็นสีขาวออกเหลือง คันนิดหน่อยนั้น อาจจะเกิดจาก ภาวะช่องคลอดอักเสบจากการติดเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ สาเหตุอื่นๆเช่น ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด เป็นต้นโดยการรักษาเชื้อราในช่องคลอดอาจมีทั้งการใช้ยาสอด หรือยากิน ควรใช้ภายใต้การดูแลของแพทย์ คือควรมีการตรวจร่างกายยืนยันก่อนว่าเป็นการติดเชื้อราจริงก่อนจะได้รับยา และหลังใช้ยาก็ควรกลับไปตรวจติดตามอาการกับแพทย์ว่าหายขาด หรือถ้าไม่หาย จะยังเป็นภาวะใด ควรใช้ยาใดค่ะจากที่กล่าวมา ถ้ามีอาการกลับมาเป็นซ้ำ ก็ยังบอกไม่ได้ว่าจะเป็นโรคเดิม ไม่ควรซื้อยามาใช้เอง แนะนำว่าถ้ามีอาการเป็นมาก หรือไม่สบายใจ ควรไปพบแพทย์เพื่อตรวจเพิ่มเติมต่อไป ในเบื้องต้นควรงดการมีเพศสัมพันธ์ ไม่สวนล้างช่องคลอด